Ternio provincija
Ternio provincija (it. Provincia di Terni) – Italijos provincija, mažesnioji iš dviejų Umbrijos provincijų. Ji sudaro trečdalį regiono ploto ir gyventojų. Įkurta 1927 m., padalijus Umbriją. Provincijos sostinė – Ternis. Provincijos plotas 2122 km², gyvena 219 783 žmonės (2001 m.). Ternio provincijoje yra 33 savivaldybės, tik Ternis, Orvietas, Narnis ir Amelija turi daugiau nei 10 tūkst. gyventojų.